সম্প্রতি গণ বিশ্ববিদ্যালয় ভেটেরিনারী ফার্ম ঘুরে দেখা যায়, প্রায় ১০ বিঘা জমির উপর প্রতিষ্ঠিত সুবিশাল এই ফার্মে রয়েছে পোল্ট্রি ফার্ম ও ডেইরি ফার্ম। পোল্ট্রি ফার্মে রয়েছে টার্কি, ফাওমি, সোনালী, লেয়ার, রোড আইল্যান্ড রোড (RIR) এবং ডেইরী ফার্মে আছে হলস্টেইন ফ্রিজিয়ান, শাহীওয়াল ও জার্সির মত উন্নত জাতের গরু। ভেটেরিনারী অনুষদের শিক্ষকদের প্রত্যক্ষ তত্ত্বাবধানের কারণে ফার্ম থেকে উৎপাদিত আমিষের নিরাপত্তা সুরক্ষিত থাকে। “প্রতিদিন ফার্ম থেকে সহস্রাধিক ডিম পাওয়া যাচ্ছে যা দেশের বিভিন্ন প্রান্তে আমিষের যোগান দিচ্ছে। এছাড়াও ডেইরী ফার্ম থেকে প্রতিদিন ২০ লিটার দুধ উৎপাদিত হচ্ছে। ফার্মের সার্বিক দেখাশোনার জন্য কাজ করছেন ৬ জন কর্মচারী।” – জানান এনিম্যাল প্রোডাকশন বিভাগের সহযোগী অধ্যাপক ডা: জামিনুর রহমান।